
LUPTA BISERICII MOLDOVENEŞTI 

CU 

"RECUCERIREA" CATOLICA. 



I. 
Petru-Voda Şchiopul si episcopii din vremea sa. 



In Tara-Romaneasca si in Moldova, mişcarea luterana si cea calvina nu pătrunseră 
nici in cea mai slaba măsura. Dar in spre aceste teri se indreapta in curând avântul 
catolicismului, care, trezindu-se din cea d'intaiu toropeala a sa, isi statornicise dogma la 
Conciliul din Trento si, prin misionari energici ca un Solikowski in Polonia, un Possevino 
in Moscovia, caută sa cucerească in Răsărit teri cu care sa se despăgubească pentru 
pierderile suferite in Apus. 

Petru Şchiopul, care venise ca un Domn de impaciuire după zilele crunte ale 
"cumplitului" Ioan-Voda, scoase in 1578 pe Anastasie, Mitropolitul acelor zile de 
prigonire pentru biserici, care Anastasie se compromisese din nou ramaind pe langa 
usurpatorul Ioan Potcoava, si puse in locu-i pe Teofan, intors din adăpostul lui ardelean. 
La Roman, după plecarea din Moldova a lui Eftimie Ardeleanul, care nu va fi aşteptat sa 
dea ochii cu Domnul trimes de Turci, păstoria Evstatie, care se intampina de la 1577 
inainte, la 1584 urmandu-i Agafton. La Radauti, după trecătorul Dimitrie, numit de 
Despot si fugar inaintea lui Alexandru Lapusneanu intors, si după Isaia, care nu putu sa 
ramaie multa vreme si e arătat ca fost episcop inca de la 1580-1, - diplomatul in rasa al 
lui Ioan-Voda se făcuse acum un schivnic fara legaturi cu lumea -, fusese pus un fecior de 
boier. Era dintre neamurile cele mari ale terii si, pe langa aceasta, avuse de mama pe o 
ruda a Doamnei Ruxandra. E Gheorghie Movila, ai cărui fraţi, Ieremia si Simion, aveau 
rosturi insemnate pana sa capete chiar coroana terii. 

Langa Teofan stăteau astfel doi clerici fara invatatura mai inalta, de si Gheorghie 
Movila invatase la Pobrata, mănăstire noua, de cărturari. Bătrânul Mitropolit insusi nu 
ramase multa vreme in Scaunul sau arhipastoresc. Petru-Voda fu inlocuit la 1579 de 
Iancu Sasul, fiul lui Petru Rares cu o luterana din Braşov, si acest nou stapanitor nu se 
putu intelege cu Vlădicii si nici cu boierii noştri. Gheorghie Movila zidise o mănăstire 
noua, a Sucevitei, si, supt cuvânt ca merg sa sfinţească acest lacas de inchinare, aşezat 
sus, in Bucovina de astăzi, Teofan, impreuna cu episcopul de Radauti si cu toata rudenia 
acestuia, fraţii Movileşti, cumnatul lor, Balica, si partenitorii neamului, trecu in Polonia 
(1581). Intr'un act din anul următor, Teofan e pomenit ca "fost Mitropolit" si fireşte, 
"fost episcop" e si Gheorghie Movila. 



Pe urma acestei pribegii, in fruntea căreia stăteau măcar doi din cei trei episcopi, 
se prăbuşi Scaunul de Domnie al celui de-al doilea eretic care izbutise a capata stăpânirea 
Moldovei. Astfel scapă tara de ruşinea Cârmuirii printr'un "Sas, de lege luteran", care 
"creştinătatea cea dreapta n'o iubia", ci se va fi lacomit si el, culegătorul de dijma din vite 
si ucigaşul de boieri, la averea Bisericii ca si Despot ori Ioan-Voda cel Cumplit. Teofan 
se intoarse in tara in acelaşi timp cu Gheorghe de Radauti; la 11 Septembre 1582 el se 
afla langa Domn in tabăra de la Tutora; actul din Octombre 1583, in care fostul 
Mitropolit Anastasie e in fruntea clerului moldovenesc, dând lui Petru-Voda 
binecuvântarea trebuitoare pentru ca egumenul Mihail de Moldovita si urmaşii lui sa-1 
pomenească, trebuie sa fie rau datat. Si la 8 April 1585, Anastasie se afla ca "fost 
Mitropolit", pe când Teofan stătea in Scaun la 10 Ianuar si 28 Februar 1586. El era sa-si 
mantuie zilele la Muntele Sfanţ, unde i se vede chipul purtând imprejur o inscripţie in 
versuri greceşti, care arata inrudirea lui cu Doamna lui Ieremia Movila, fata lui Gheorghe 
Izlozeanu. La 20 Decembre 1587, in sfârşit, cârja de Mitropolit o ţinea Gheorghie Movila 
insusi, in al cărui Scaun episcopal de la Radauti venise acum arhimandritul din Raşca, 
Ghedeon. 

Domnia a doua a lui Petru Şchiopul ţinu noua ani de zile, si ea inseamna inceputul 
infiltraţiei catolice. 



